**ARTESA DE LLEIDA 4 DE JULIOL DEL 2020**

 Gran Exhibició d’Enceses del Bestiari de Foc dels Països Catalans

 **15a TROBADA DEL BESTIARI FESTIU I POPULAR DE CATALUNYA**

Aquest 12è Festival pretén estimular la imaginació i l’enginy, per tal de fer lluir el bestiari de foc, exhibint les millors i més potents enceses, que facin espurnejar d’allò més les nostres bèsties, un dels símbols de la nostra identitat com a poble.

**Bases del concurs del 12è Festival d’Enceses del Bestiari de Catalunya, a Artesa de Lleida:**

1. El nombre màxim de bèsties que podran participar en el 12è festival d’enceses serà de 5, l’organització es reserva el dret a ajustar el nombre de participants en funció de les necessitats de l’edició anual.
2. Per poder inscriure's al concurs, s’haurà d’adjuntar a la sol·licitud del concurs 4 o 5 fotografies de la bèstia participant (opció del vídeo, màxim 2 minuts, no obligatori). Per tal que l'organització del Festival d'Enceses i l'Agrupació de Bestiari facin una selecció dels participants, d’acord amb els criteris del concurs: plasticitat, colors, combinació bèstia i foc, escenificació.

3. Tindran prioritat les bèsties que no han participat en altres edicions del Festival.

4. El procés de selecció es durà a terme sempre que hi hagin més de cinc colles inscrites.

5. Les colles que no hagin estat seleccionades quedaran en llista d’espera, per possibles imprevistos que puguin haver-hi en l’assistència dels participants.

6. Cada grup que vulgui participar haurà d’enviar, el nom oficial de la colla, mides, pes, nombre de portants, constructor de la bèstia, anecdotari, el nom de la bèstia, telèfon i correu electrònic de contacte, a les següents adreces de correu electrònic:

**elgriu-artesadelleida@hotmail.com**

**secretaria.festival.enceses@gmail.com**

7. La data màxima per inscriure’s serà el dia **23 de maig de 2020**.

8. Els participants al Festival d’Enceses de Bestiari, també participaran en la 15a Trobada del Bestiari Festiu i Popular de Catalunya d’Artesa de Lleida, que se celebrarà el mateix dia 4 de juliol, per la qual cosa, es realitzarà una plantada de bèsties a les 4 de la tarda, on es duran a terme les activitats pròpies de la 15a trobada de bestiari.

9. L’equip de cada bèstia participant serà d’un màxim de 30 components inclosos músics.

10. El jurat serà escollit per l’organització, amb un màxim de 5 i un mínim de 3 membres. I estarà compost per gent lligada al món del bestiari i de la cultura.

11. El **jurat valorarà** els següents aspectes:

* Posada plàstica de l’encesa, bèstia en combinació amb el foc.
* Ball de protocol i escenificació.
* Colors.
* Tipus de pirotècnia.
* Durada de l’encesa.
1. Es faran un total de **3 enceses de competició**, en l’ordre que fixi l’organització, una d’aquestes enceses es farà amb el ball de protocol de la bèstia i la música de la colla. En el cas de que la bèstia no tingui música pròpia, l’organització l’hi proporcionarà. Hi haurà una quarta encesa conjunta de totes les bèsties com a cloenda de l’acte.
2. El festival es durà a terme a la plaça Major d’Artesa de Lleida, serà amenitzat per un conjunt musical i dirigit per un presentador que s’encarregarà de donar a conèixer a les colles participants.
3. Cada grup tindrà les següents ajudes:
* 0,30 € per km d’anada i tornada des de la seva localitat i per a dos vehicles.
* 300 € per pirotècnia.
* Sopar per a totes les colles, màxim 30 persones per colla.
1. **“PREMIS GRIU”** a les millors enceses concedits per **l’Agrupació de Bestiari Festiu i Popular de Catalunya:**

• 1r premi de 1.300€.

• 2n premi de 1.100€.

• 3r premi de 900€.

1. I els premis participació:
* 4rt premi de 700€.
* 5è premi de 700€.
1. Donat que els tres primers premis són concedits per l’Agrupació de Bestiari Festiu i Popular de Catalunya, per a poder optar a algun d’aquests premis, caldrà que l’entitat estigui federada a l’Agrupació del Bestiari i estar al corrent de pagament de la quota anual. En el supòsit que un participant no compleixi aquest requisit, caldrà regularitzar aquesta situació abans de fer efectiu el lliurament del premi.
2. **PREMI POPULAR:** mitjançant una aplicació de mòbil facilitarà la participació de públic, votant a la figura de bestiari més destacada pels votants.
3. Recordar-vos que els actes s’emmarquen dins de la Festa Major d’Artesa de Lleida, motiu pel qual a la cloenda del Festival d’Enceses hi haurà gresca fins a la matinada.

SALUT I FOC

**L’Organització del Festival**